GiliGold/VAD_KnessetCorpus huggingface dataset:
ישראל חסון: הייתי הולך הביתה רגוע.
ישראל חסון: אני אומר לך שאני הולך הביתה – ואם אני אלך הביתה, זה הציבור שיחליט, ולא אף אחד מאלה שיושבים כאן יחליט – אני הולך הביתה כאזרח מודאג.
ישראל חסון: לא זה מה שהבטיחו לנו בסוכנות כשעלינו ארצה.
ישראל חסון: מבחינתי תם הדיון.
ישראל חסון: מבחינתי - - -
יריב לוין: אתה עוד לא מנהל את הדיון.
ישראל חסון: אני אומר לך שמבחינתי תם הדיון, משום שההצבעה פה היא ברורה.
יריב לוין: אני מודה על ההודעה.
יריב לוין: רבותיי, חברי הכנסת אקוניס ומיכאלי אינם, אז אני אאפשר לחבר הכנסת אלקין, כדובר אחרון.
יריב לוין: אחר כך אני אסכם ונעבור להצבעות.
זאב אלקין: אני חייב להגיד שהדיון מרתק.
זאב אלקין: לדעתי, עצם תחילתו הייתה מרתקת.
זאב אלקין: אני לא זוכר הרבה דוגמאות בוועדת הכנסת שחבר כנסת פונה לוועדת הכנסת, ופתאום, כשמתקיים דיון בפנייתו – והבנתי שקבעת את זה באופן כמעט מידי, כפי שדורש החוק – הוא בוחר לא להתייצב לדיון הזה.
יריב לוין: אני אתייחס לזה בסוף.
זאב אלקין: יש כאן תופעה מדהימה: מי שפנה, ברח מהדיון הזה, וכנראה ידע למה.
זאב אלקין: כי חלק מהדברים שנאמרו כאן הוא היה יכול לצפות מראש, והיה יכול לצפות שייאמרו גם דברים נוספים.
זאב אלקין: דבר שני, לא זכורות לי דוגמאות לדיון מסוג כזה בוועדת הכנסת – שזה דיון חשוב וחורץ גורלות לכאן ולכאן, וגם דיבר כאן היועץ המשפטי של הכנסת על ההשלכות הקשות של ההחלטה לאשר שמדובר בפרישה – כאשר סיעה שלמה, אף חבר שלה בוועדת הכנסת, או ממלא מקום, לא נמצא כאן.
זאב אלקין: וזו דווקא הסיעה שעליה מדובר.
זאב אלקין: אף חבר סיעת קדימה שהוא חבר בוועדת הכנסת לא התייצב לדיון הזה.
ציון פיניאן: כולם במשא ומתן.
זאב אלקין: כמובן שהשאלה המרתקת היא למה.
זאב אלקין: אני חושב שהם יודעים היטב למה, אם אני אזכיר את השמות.
אברהם מיכאלי: תזכיר, תזכיר.
זאב אלקין: איך חבר הכנסת יואל חסון יבוא לכאן להאשים את שנלר כשהא כבר חודש מנהל משא ומתן ומנסה לפרוש למפלגה אחרת, ואולי בשעות האלה, לפי מה שאני מבין, הוא יושב עם חיים רמון ומנסה להשלים את הבקשה לכיוון של יושב-ראש ועדת הכנסת?
זאב אלקין: או חבר הכנסת שלמה מולה, איך הוא יבוא לכאן לטעון כנגד אבי דואן או כנגד אריה ביבי, כשגם הא כבר חודש שלם עסוק בעניינים - - -
רוברט אילטוב: שבוע הבא הם יתחלפו - - -
נסים זאב: אבל גם להם אסור לאשר את הפילוג.
זאב אלקין: לפי תפיסתי האישית, כל מי שמבקש פילוג לפי החוק, זכותו להתפלג.
זאב אלקין: זה לא קשור בכלל לעמדה לגבי אנשים כאלה או אחרים או לאן הם הולכים.
זאב אלקין: אבל העובדה הזאת היא מדהימה, ולכן ריתק אותי לדעת לפני תחילת הדיון הזה, את מי סיעת קדימה תצליח לגייס לבוא לכאן ולטעון את הטיעונים.
זאב אלקין: כי ידעתי שמופז לא יבוא, כי הוא ידע שיזכירו לו את כל מה שהיה, גם בקדנציה הקודמת וגם בקדנציה הזאת.
זאב אלקין: אבל שאלתי את עצמי מי כן יבוא, כי כשהסתכלתי ברשימה הבנתי שכמעט אין ברשימה אף אחד שיכול, ואלה שבאו הם כמעט היחידים שהסיעה יכולה לשלוח אותם.
זאב אלקין: למשל ישב כאן, וכבר יצא, חבר הכנסת ישראל חסון, שגם הוא, אגב, עבר מפלגה, מישראל ביתנו לקדימה, אבל הוא עשה את זה בדרך אחרת – בתקופה שסמוכה לבחירות, כפי שאני עשיתי.
זאב אלקין: יושב כאן חבר הכנסת אכרם חסון, שהוא חדש מאוד בכנסת, ולכן באמת אי אפשר להגיד שהוא היה שותף למהלך כזה או אחר.
זאב אלקין: כשהסתכלתי על רשימת הסיעה, מצאתי שיותר מחצי – אני חושב שכשני שלישים מחברי הסיעה – היו מעורבים בצורה כזאת או אחרת במהלך הנוכחי.
זאב אלקין: במהלך הנוכחי.
זאב אלקין: ובדקו, ובדקו, מכאן ומכאן, ומעורבים במהלך אחר, מקביל, שמתקיים עכשיו.
זאב אלקין: ולכן שאלתי את עצמי איך הם יבואו לכאן להאשים אותם ולטעון נגדם.
זאב אלקין: הרי זה בלתי אפשרי.
רוברט אילטוב: זאב, מאיפה אתה יודע?
זאב אלקין: אני כבר לא מדבר על מהלכים אחרים שהיו בקדנציה הזאת או מהלכים שהיו - - -
יעקב כץ: אבל מרינה לא הייתה בעניין.
זאב אלקין: אני מעיד שחברת הכנסת מרינה סולודקין לא הייתה שותפה במהלך הקדנציה הזאת, לפחות לפי מיטב ידיעתי, לשום ניסיון של פילוג.
ציון פיניאן: אז יש צדיק בסדום.
מרינה סולודקין: אני הייתי אופוזיציה בתוך הקואליציה, וזה התפקיד שלי, מישראל - - -
יעקב כץ: גם לא ברוסיה.
זאב אלקין: אבל כשקראתי את הטיעונים נגד חבר הכנסת שנלר למשל, שאמר – עתני כבר הזכיר כאן את הציטוט הזה – ש"במידה שקדימה תישאר כפי שהיא אני לא אהיה חלק מקדימה", שזה טיעון להפריש; עשיתי גוגל פשוט, גוגל פשוט בשפה שלא כולם דוברים אותה, השפה הרוסית, על הקדנציה הקודמת, מרינה.
זאב אלקין: ואני אביא לך כמה ציטוטים.
זאב אלקין: אם אולמרט היה נוהג כמופז, היה מתקיים כאן דיון בקדנציה הקודמת לפי אותם קני מידה.
זאב אלקין: לדוגמה, מ-2008: "אולמרט הרס את קדימה ואת מורשת קדימה.
זאב אלקין: בחודשים האחרונים הקפאתי את פעילותי בסיעת קדימה.
זאב אלקין: יש לי לא מעט אפשרויות, ואיני פוסלת הצטרפות למפלגת גאידמק.
זאב אלקין: היו פניות מהליכוד, ישראל ביתנו והעבודה".
מרינה סולודקין: לגאידמק אף פעם.
זאב אלקין: זה ציטוט שלך, מ-2008.
נסים זאב: לא, דיברו בשמה.
זאב אלקין: מ-2007: "זמנית, הפסקתי את פעילותי במפלגת קדימה".
מרינה סולודקין: לא יפה.
זאב אלקין: שוב מ-2008: "לפני שנתיים הפסקתי למעשה את פעילותי בקדימה".
זאב אלקין: ועוד אחד: "אם קדימה לא תשפר את היחס לעולים", ותמכתי מאוד באמירה שלך אז, "אני אעזוב".
זאב אלקין: בדיוק, כמעט אחד לאחד, כמו שאמר עתני, רק שהוא דיבר על נושאים אחרים.
זאב אלקין: ולכן, אם אולמרט היה נוהג אז באותם קני מידה – ואני כבר לא מדבר על ההצבעות - - -
יעקב כץ: היה דיון פה בוועדה.
מרינה סולודקין: אבל הוא פחד להפריש אותי.
מרינה סולודקין: אתה יודע למה?
זאב אלקין: יכול להיות - - -
עתניאל שנלר: יש לו שריטות - - -
ישראל אייכלר: רגע, למה אולמרט פחד?
יעקב כץ: לא נפתח את זה כאן.
זאב אלקין: אפשר להגיד שהוא פחד, ואפשר להגיד שהוא היה חכם והבין מה דיון מהסוג הזה יכול להביא למפלגה שבעצם כל לידתה הייתה למעשה ההתפלגות.
זאב אלקין: ולכן, כשראיתי את המכתב של ראש האופוזיציה הטרי ולא מזמן משנה לראש הממשלה, השר שאול מופז, וכששמעתי את ההאשמות הקשות שלו; שאלתי את עצמי: הייתכן שזה בן אדם שיאשים אחרים בזה שהם ניסו להתפלג ובזה שנוהל או לא נוהל משא ומתן על התפקידים?
זאב אלקין: אז הלכתי לא רחוק, גם כן לחיפוש פשוט בגוגל, למכתב המפורסם של "בית לא עוזבים".
זאב אלקין: כולם זוכרים את "בית לא עוזבים", אבל לא זוכרים שבמשפט הזה היה עוד חלק.
זאב אלקין: אני קורא מהמכתב, שכתב שאול מופז יומיים לפני שהוא פרש מהליכוד לקדימה.
זאב אלקין: הוא כותב למתפקדי הליכוד: כידוע לך, בחרתי להישאר בליכוד למרות שהוצע לי לעזוב בתמורה להבטחת תיק הביטחון".
זאב אלקין: הוא מעיד שמה שהוצע לו בתמורה - - -
יריב לוין: במכתב שהוא שלח?
זאב אלקין: במכתב שהוא שלח.
זאב אלקין: הוא מעיד.
יריב לוין: אני קיבלתי אותו בעוד אני שומע אותו ברדיו מצהיר על המעבר שלו מקדימה.
יעקב כץ: אפשר עוד להפריש אותו היום?
זאב אלקין: ואז הוא אומר את המשפט המפורסם: בחרתי לעשות זאת שכן בית לא עוזבים...
זאב אלקין: הסיומת ידועה.
זאב אלקין: אבל הוא מעיד שהציעו לו אז תפקיד.
ישראל אייכלר: סליחה, למה לא מחליפים את המילה "כלנתריזם"?
ישראל אייכלר: כלנתר בסך הכול קיבל את תיק הביטחון.
זאב אלקין: ומה שקרה זה שיומיים אחרי זה הוא התייצב במסיבת עיתונאים ואמר שהוא שינה את דעתו והוא כן פורש לקדימה.
זאב אלקין: מה קרה?
זאב אלקין: אריאל שרון הודיע שהוא ביקש והציע לשאול מופז להישאר בתפקיד שר הביטחון.
זאב אלקין: צריך עדות יותר טובה מהמעדות שלו עצמו ומהמעשה שלאחר מכן, שזה מה שהיה שם כחלק ממעשה הפרישה?
זאב אלקין: אז אחרי זה שאול מופז בא ומטיח אשמה באנשים האלה?
זאב אלקין: הרי זה מגוחך.
זאב אלקין: דובר כן - - -
דוד רותם: אתה שוכח שלאנשים האלה לא הציעו תפקידים כאלה.
קריאה: אותם קונים הרבה יותר בזול.
אברהם מיכאלי: הבנו כבר את הנושא, אפשר להצביע כבר?
זאב אלקין: דוברו כאן דברים חשובים, והעיד על זה חבר הכנסת שטרית, על הניסיונות שלו להוביל התפלגות של קדימה.
זאב אלקין: הוא הזכיר את הניסיון שהוא קורא לו "רציני", בזמן כהונתה של קדימה בממשלה.
זאב אלקין: שאלתי אותו אם היו ניסיונות קודמים, אז הוא אמר שהם לא נראים לו רציניים.
זאב אלקין: זה נכון, יכול להיות שהם לא היו רציניים, אבל היו.
זאב אלקין: במהלך הקדנציה הזאת.
זאב אלקין: דיברו כאן חברי הכנסת אבי דואן ועתניאל שנלר על ניסיונות ומחשבות ותכנונים של שאול מופז לפלג את קדימה בתקופה של לבני, וזה נכון – גם אני מודע למחשבות כאלה וניסיונות כאלה.
זאב אלקין: אבל אני יכול לשתף את הציבור בעוד ניסיונות שהיו בקדנציה הקודמת, בזמן ממשלת אולמרט.
זאב אלקין: הרי היה שם ניסיון פילוג מפורסם שציפי לבני הובילה, יחד עם אבי דיכטר ואביגדור יצחקי, שעליו כולם יודעים.
זאב אלקין: אבל היו עוד ניסיונות ועוד התארגנויות, פחות ידועים, שבחלקם שאול מופז היה שותף סוד.
זאב אלקין: שקלו, אבל בסופו של דבר הם לא הבשילו לכדי מעשה של התפלגות מקדימה כהתנגדות לאולמרט.
זאב אלקין: גם זה היה.
זאב אלקין: בחדרים האלה הייתי.
זאב אלקין: וחלק מהאנשים שצועקים גוואלד היו איתי אז.
זאב אלקין: ולכן כל הדיון הזה בעיניי הוא מגוחך.
זאב אלקין: אני חושב שנכון עשו הרוב המוחלט של חברי סיעת קדימה, שהקשיבו לדבריי בתחילת הדיון ובחרו לא להתייצב כאן, כי אחרת – לפי ההתחייבות שנתתי – הייתי נאלץ לחשוף את חלקם ותפקידם במעשה הזה ובמהלך הנוכחי הזה.
זאב אלקין: אבל אני חושב שעצם ההתייצבות כאן מעידה לא מעט שבאמת מדובר בבקשה לא רצינית, טיעון לא רציני, ולכן אני לא רואה דרך אחרת מלדחות את זה בוועדת הכנסת.
זאב אלקין: אם בקדימה יתעשתו וימשכו את הבקשה, אני חושב שהם יעשו טוב; היו עושים חכם אם בכלל לא היו מגישים אותה.
אברהם מיכאלי: אם היה הליך של הטלת הוצאות כמו בבית-משפט, הם היו חושבים פעמיים.
יריב לוין: תודה רבה, אני עובר לסיכום, רבותיי.
יריב לוין: הנושא הזה, הבקשה הזאת, היא עניין שמעטים כמוהו מובאים בפני הכנסת ובפנינו כחברי כנסת.
יריב לוין: זה עניין כבד משקל, זו בקשה שיש לה השלכות מרחיקות לכת, גם על המערכת הפרלמנטרית, גם על עקרונות יסוד שנוגעים לאופן הפעולה של המשטר הדמוקרט כאן, וגם ברמה האישית, על גורלם של חברים, שמונח כאן על השולחן.
יריב לוין: אני מוכרח לומר לכם שלפתוח הליך כזה, בבקשה מן הסוג הזה, דלה, עלובה, לא מכובדת, לא מנומקת, לא מפורטת, ללא שום מסמך מצורף - -
ציון פיניאן: ולא מחושבת.
יריב לוין: - - הדבר הזה הוא בעיניי לא מכובד ולא ראוי.
יריב לוין: אבל אני אומר לכם יותר מזה - -
מרינה סולודקין: אבל צודקת, מה לעשות.
יריב לוין: - - כאשר יושב-ראש האופוזיציה, לא רק יושב-ראש סיעת קדימה אלא אדם שהוא יושב-ראש האופוזיציה, מגיש את הבקשה - -
יעקב כץ: ולא מתייצב.
יריב לוין: - - ולמעשה משנה את סדר-היום של כולנו, מאחר שהיינו מוכרחים להתכנס ולדון בה באופן מידי כדי שהיא לא תסוכל - - -
אריה ביבי: סתם מביישים אותך.
יריב לוין: - - ומגיש הבקשה איננו טורח לבוא ולהתייצב כאן, אלא משגר מטעמו נציג שמביא את דברו כאן, בלי שום ניסיון אמיתי לבסס טיעון משפטי אלמנטרי שיכול לבסס את הבקשה - -
זאב אלקין: וגם בורח מהדיון.
יריב לוין: - - ולאחר מכן אפילו לא נשאר כאן
יריב לוין: לשמוע את דברי התשובה של האנשים שעליהם מדובר - -
ישראל אייכלר: מעיד על עצמו שהוא היה שותף לכל מיני פילוגים.
יריב לוין: - - ועל פי חישוב הדקות שנמצא כאן, גם איננו זכאי להצבעה מאחר שנעדר מיותר ממחצית זמן ההצבעה; ואם כל זה לא מספיק – הוא גם לא נמצא כאן עכשיו.
יריב לוין: אני רוצה לומר לכם, רבותיי, שאני חושב שזה דבר שאי אפשר לעבור עליו בשתיקה.
יריב לוין: זו פשוט בושה וחרפה.
אכרם חסון: אני חושב שאתה עושה פוליטיקה זולה.
אכרם חסון: אתה יושב-ראש ועדה, ויכולת לדחות את זה.
אכרם חסון: אם הבקשה הייתה עלובה, היית דוחה את זה וכותב לו.
אכרם חסון: כשאתה מדבר בצורה כזאת זו פוליטיקה זולה.
קריאה: הוא חייב לדון בזה, הוא לא יכול לדחות את זה.
יריב לוין: חבר הכנסת אכרם חסון, לזכותך ייאמר - - -
מרינה סולודקין: זה חזרה מכלנתריזם - - -
יריב לוין: חבר הכנסת אכרם חסון - - -
מרינה סולודקין: זה חזרה מכלנתריזם.
יריב לוין: חבר הכנסת אכרם חסון, לזכותך ייאמר שאתה, בהתנהגות המכובדת שלך והעובדה שישבת כאן לאורך כל הדיון והתייחסת לגופו של עניין כשמצאת לנכון להתייחס, נתת בדיוק את הדוגמה איך היה צריך לנהוג חבר הכנסת מופז, או לפחות מי שהוא שלח לכאן.
יריב לוין: והאחריות היא כמובן של חבר הכנסת מופז.
יריב לוין: היא לא של השלוח אלא של מי ששלח אותו.
יריב לוין: ולכן אני רוצה להציע לוועדה, בנסיבות החריגות והמאוד מקוממות האלה, טרם שנעבור להצבעה, אני מעמיד כאן את הצעת ההחלטה הבאה: הוועדה רואה בחומרה רבה ומגנה את התנהלותו של יושב-ראש קדימה ויושב-ראש האופוזיציה, חבר הכנסת שאול מופז - -
דוד רותם: נתת לו הזדמנות להגיב על הדברים האלה?
יריב לוין: - - אשר לא טרח להגיע לישיבה - -
מרינה סולודקין: לשם מה?
יריב לוין: חבר הכנסת זאב, אחר כך תוכל לבקש מה שתרצה.
יריב לוין: - - אשר לא טרח להגיע לישיבה, דבר שהיה רשאי לעשות, ובלבד שהיה מיוצג כאן באופן הולם שמכבד את הוועדה.
יריב לוין: אלא שגם נציגו עזב את הישיבה, לא שמע את דבריהם של האנשים שכנגדם הוגשה הבקשה כאן, וכמובן גם לא נשאר כאן כדי השתתף בהצבעה.
יריב לוין: הוועדה קוראת לראש האופוזיציה שאול מופז להקפיד להבא על כבודה של הכנסת, על כבודה של הוועדה ועל כבודם של חבריה.
יריב לוין: אני מעמיד את ההצעה הזאת להצבעה, ואני אודיע - - -
נסים זאב: אני מבקש לראות את הנוסח, יש לי הערות.
יריב לוין: חבר הכנסת זאב, אני מעמיד את זה להצבעה.
יריב לוין: זה הנוסח שמועמד להצבעה, אתה יכול - - -
יריב לוין: - - - כפי שתמצא לנכון.
נסים זאב: אני מבקש ממך לתת לי את הנוסח, כי יש בעיניי שתי מילים שמיותרות פה.
יריב לוין: אם יש מילה שאתה חושב שהיא מיותרת - - -
נסים זאב: את המילה "מגנה" אני רוצה למחוק.
יריב לוין: בבקשה, אני מוכן למחוק את המילה "מגנה", בסדר, התקבלה בקשתך.
יריב לוין: רבותיי, אני מודיע שחצי הישיבה - - -
ישראל אייכלר: האם כשמופז קורא לך "משתמט" אתה גם מוחק - - -
נסים זאב: מספיק כבר - - -
יריב לוין: יריב לוין – בעד.
יריב לוין: אופיר אקוניס?
יריב לוין: כרמל שאמה איננו.
יריב לוין: מרינה סולודקין?
יריב לוין: ישראל חסון איננו.
יריב לוין: חבר הכנסת אכרם חסון?
אכרם חסון: נגד.
יריב לוין: חבר הכנסת רותם?
יריב לוין: נמנע.
יריב לוין: חבר הכנסת שכיב שנאן?
שכיב מוראד שנאן: בעד.
יריב לוין: חבר הכנסת נסים זאב?
יריב לוין: חבר הכנסת אברהם מיכאלי?
יריב לוין: חבר הכנסת ישראל אייכלר?
ישראל אייכלר: בעד.
יריב לוין: חבר הכנסת אחד טיבי איננו.
ציון פיניאן: הצבעה בעד ההודעה של הוועדה – 9 נגד – 2 נמנעים -1 ההודעה של ועדת הכנסת נתקבלה.
יריב לוין: אני מבקש את הסיכום.
נסים זאב: המילה "מגנה" נמחקה, כן?
יריב לוין: כן, המילה "מגנה" נמחקה?
יעקב כץ: אתה יכול לקרוא את ההודעה עוד פעם בבקשה?
ישראל אייכלר: רגע, במקום "מגנה" זה "מוכן"?
יריב לוין: לא, "רואה בחומרה רבה את ההתנהלות".
יריב לוין: בעד – תשעה.
יריב לוין: נגד – שניים, נמנע אחד.
יריב לוין: לפיכך ההודעה, ברוב של תשעה מול שניים, עם נמנע אחד, אושרה כהחלטה של ועדת הכנסת.
יריב לוין: מכאן אני עובר להצבעה.
יריב לוין: אני מקיים את ההצבעה בעניין הבקשה.
יריב לוין: מי שמצביע בעד הוא בעד לקבל את הבקשה, ומי שמצביע נגד הוא נגד הבקשה.
יריב לוין: אני מבהיר שההצבעה תיעשה באופן אישי, בארבע הצבעות נפרדות, ביחס לכל אחד מהאנשים שלגביהם הונחה הבקשה.
יריב לוין: אני מדגיש ומבהיר שחברי הכנסת שהם נשואי הבקשה, הגם שנכחו לכל אורך הדיון, אינם יכולים להצביע.
יריב לוין: על פי ההוראות שלהם, אנחנו מחויבים בעניין הזה.
יריב לוין: לפיכך אני מקיים שוב הצבעה שמית, כאשר אני מצביע על פי סדר האל"ף-בי"ת.
יריב לוין: תחילה על הבקשה בעניינו של חבר הכנסת אריה ביבי: יריב לוין – נגד.
יריב לוין: אכרם חסון?
אכרם חסון: בעד.
יריב לוין: דוד רותם?
יריב לוין: חבר הכנסת כבל איננו.
יריב לוין: חבר הכנסת אחמד טיבי איננו.
אופיר אקוניס: לא שאלת אותי.
יריב לוין: חבר הכנסת אקוניס, אתה צודק, אני מתנצל.
כרמל שאמה-הכהן: מה איתי?
יריב לוין: חבר הכנסת כרמל שאמה?
דוד רותם: כמה זמן הוא היה פה?
יריב לוין: 120 דקות, מתוך 180.
יריב לוין: הצבעה בעד הבקשה של סיעת קדימה – 2 נגד – 11 נמנעים – אין בקשת סיעת קדימה בעניין חבר הכנסת אריה ביבי לא נתקבלה.
יריב לוין: לפיכך, 11 נגד, שניים בעד, מרינה וחבר הכנסת אכרם חסון, שמחליף את יואל, ואין נמנעים.
יריב לוין: לפיכך הבקשה בעניינו של חבר הכנסת אריה ביבי נדחתה.
יריב לוין: רבותיי, אני חוזר: חברי הכנסת יריב לוין, זאב אלקין, אופיר אקוניס, כרמל שאמה, דוד רותם, שכיב שנאן, אברהם מיכאלי, נסים זאב, ישראל אייכלר, ציון פיניאן ורוברט אילטוב הצביעו נגד.
יריב לוין: רבותיי, בעד הצביעו חברי הכנסת אכרם חסון וחברת הכנסת מרינה סולודקין.
יריב לוין: לא היו נמנעים.
יריב לוין: לפיכך 11 הצביעו נגד הבקשה, שניים בעד, לא היו נמנעים, ועל כן הבקשה בעניינו של חבר הכנסת אריה ביבי נדחתה.
יריב לוין: אני עובר עכשיו להצבעה בעניין של הבקשה שנוגעת לחבר הכנסת אבי דואן: יריב לוין – נגד.
יריב לוין: כרמל שאמה?
יריב לוין: רוברט אילטוב?
יריב לוין: שכיב שנאן?
יריב לוין: ישראל אייכלר?
יריב לוין: אחמד טיבי איננו.
יריב לוין: ציון פיניאן?
ציון פיניאן: הצבעה בעד בקשת קדימה– 2 נגד – 11 נמנעים – אין בקשת סיעת קדימה בעניין חבר הכנסת אבי דואן לא נתקבלה.
יריב לוין: רבותיי, בעד הבקשה בעניינו של חבר הכנסת אבי דואן – שניים, נגד הבקשה – 11, אין נמנעים.
יריב לוין: אני קובע שהבקשה בעניינו של חבר הכנסת דואן נדחתה.
יריב לוין: אני עובר לבקשה בעניינה של חברת הכנסת יוליה שמאלוב-ברקוביץ': יריב לוין – נגד.
יריב לוין: כרמל שאמה-הכהן?
יריב לוין: איתן כבל איננו נוכח ולא זכאי להצביע.
ציון פיניאן: הצבעה בעד בקשת קדימה– 2 נגד – 11 נמנעים – אין בקשת סיעת קדימה בעניין חברת הכנסת יוליה שמאלוב-ברקוביץ' לא נתקבלה.
יריב לוין: לפיכך בעניינה של חברת הכנסת יוליה שמאלוב-ברקוביץ', בעד הבקשה – שניים, נגד – 11, נמנעים – אין.
יריב לוין: אני קובע שגם הבקשה בעניינה של חברת הכנסת יוליה שמאלוב-ברקוביץ' נדחתה.
יריב לוין: אני עובר להצבעה האחרונה, בעניין הבקשה שנוגעת לחבר הכנסת עתניאל שנלר: יריב לוין – נגד.
ציון פיניאן: הצבעה בעד בקשת קדימה– 2 נגד – 11 נמנעים – אין בקשת סיעת קדימה בעניין חבר הכנסת עתניאל שנלר לא נתקבלה.
יריב לוין: רבותיי, תוצאות ההצבעה הן כדלקמן: בעד הבקשה בעניינו של חבר הכנסת עתניאל שנלר – שניים, נגד – 11, אין נמנעים.
יריב לוין: אני קובע שגם הבקשה בעניינו של חבר הכנסת עתניאל שנלר נדחתה.
יריב לוין: בכך תם הדיון.
יריב לוין: בוקר טוב, אני רוצה לפתוח את הישיבה הראשונה, שהיא לא הישיבה שלשמה נאסף רוב העם, אלא ישיבה מוקדמת קצרה.
יריב לוין: על סדר-יומנו: בקשה להקדמת הדיון בהצעת חוק משכן הכנסת, רחבתו ומשמר הכנסת (תיקון מס' 15) (שיפוט משמעתי), התשע"ב-2012, לפני הקריאה הראשונה.
יריב לוין: מדובר בהצעת חוק שאושרה בהכנה לקריאה ראשונה ביוזמת הוועדה, שהתפקיד שלה למלא איזו לקונה שנוצרה לגבי היכולת לקיים הליכים משמעתיים ביחס לאנשי משמר הכנסת כתוצאה מכך שפרקים שנוגעים למשמעת, ושהיו בפקודת המשטרה עברו לחוק המשטרה.
יריב לוין: ולא נעשה תיקון מתאים של ההפניה, ולמעשה החוק הקיים מפנה ביחס למשמר הכנסת להוראות שכבר לא קיימות יותר בפקודת המשטרה.
יריב לוין: ולכן נדרש כאן איזשהו תיקון טכני, שאנחנו מבקשים להשלים אותו לפני הפגרה, כדי לא להשאיר את המערכת בלי כלים מתאימים, במידה ויהיה צורך בטיפול משמעתי כזה או אחר.
יריב לוין: דבר שנעשה על דעתו של קצין הכנסת, וכמובן על-פי המלצה של הייעוץ המשפטי שלנו.
יריב לוין: החוק אושר כאמור לקריאה הראשונה, ואני מבקש לאשר לו פטור מחובת הנחה, כדי שננסה – במידה ונצליח – להשלים אותו עוד לפני שאנחנו יוצאים לפגרה.
יריב לוין: מי בעד אישור בקשת הפטור?
יריב לוין: בעד אישור בקשת הפטור – 6
יריב לוין: שישה.
זאב אלקין: בוקר טוב, אני פותח את הישיבה של ועדת הכנסת.
זאב אלקין: הנושא שעל סדר-יומנו בישיבה הזאת הוא למעשה בקשת הממשלה לפטור מחובת הנחה, בכל הקריאות, של ארבע הצעות חוק – הצעת חוק לצמצום הגירעון ולהתמודדות עם השלכות המשבר בכלכלה העולמית; הצעת חוק לתיקון פקודת התעבורה; הצעת חוק לעידוד השקעות הון (תיקון מס' 69); והצעת חוק איסור הלבנת הון.
אברהם מיכאלי: זה ניקיון פסח?
זאב אלקין: ניקיון סוכות או ניקיון ראש השנה.
זאב אלקין: כל אחד יגדיר את זה איך שהוא רוצה.
אברהם מיכאלי: חשבתי, בגלל זה אני שואל.
זאב אלקין: מי נציגי הממשלה כאן?
זאב אלקין: מאיזה משרדים?
סיון שומרון: משרד המשפטים.
זאב אלקין: נתחיל עם משרד המשפטים.
זאב אלקין: יכול להיות שהוא ייתן לנו הסבר על כל ארבעת החוקים בשם הממשלה, ונראה אם נצטרך עוד.
סיון שומרון: אני סיון, אני עוזרת של שר המשפטים.
סיון שומרון: לגבי חוק איסור הלבנת הון – ההצעה נועדה לסייע בהתמודדות עם תופעת ההסתננות, כמו ההצעה שאוסרת הוצאת כספי מסתנן.
זאב אלקין: אנחנו פחות עוסקים כרגע בתוכן – אלא מה שמעניין אותנו הוא הסיבה לבקשת הפטור.
דוד רותם: לא צריך פטור במקרה הזה.
דוד רותם: אפשר לעשות את זה בצו, לפי סעיף 220 לחוק הלבנת הון.
דוד רותם: לא צריך בכלל חוק.
דוד רותם: זה ניסיון פה לכופף לכנסת את הידיים.
זאב אלקין: תמשיכי, אל תתפלאי.
אברהם מיכאלי: יש פה הצהרה דרמטית.
אברהם מיכאלי: תקשיב, אני עכשיו הולך לתמוך בו.
אברהם מיכאלי: מתי שמכופפים ידיים לכנסת, דודו, אני אתך.
אברהם מיכאלי: יאללה, בוא נלך.
רוברט אילטוב: רגע, אז החוק לא עובר - - -
אברהם מיכאלי: גמרנו, יש פה קואליציה.
אברהם מיכאלי: אלקין יכול להתחלף - - -
זאב אלקין: הדבר הכי מצחיק, שהחוק הזה כבר עבר ומביאים אותנו - - - תיקון אחד קטן.
זאב אלקין: אבל כן, בבקשה.
דוד רותם: החוק לא עבר.
זאב אלקין: עבר בקריאה ראשונה ונמצא בוועדת הפנים, למי שלא מכיר.
זאב אלקין: אפילו יושב-ראש ועדת החוקה רצה את זה אליו כדי לגמור את זה תוך יום.
דוד רותם: לא רצה את זה אליו.
דוד רותם: תעשה לי טובה - - -
זאב אלקין: היתה מונחת אצלי פה בקשה, שהבנתי שבסוף משכת אותה חזרה.
דוד רותם: היא לא היתה שלי, הבקשה.
אברהם מיכאלי: אדוני היושב-ראש, יש כל-כך הרבה חוקים של הלבנת הון בוועדת החוקה.
אברהם מיכאלי: אנחנו כבר מלבינים מרוב החוקים.
זאב אלקין: אז לכן, כנראה, יושב-ראש ועדת החוקה משך את הבקשה שלו, להעביר את זה מוועדת הפנים לוועדת החוקה.
ישראל אייכלר: תגיד לי, מתי את המוציא את היומנים של כל מה שאתה זוכר, זה ביקש, זה רצה.
זאב אלקין: בעוד 15 שנה או 20.
זאב אלקין: יחד עם ועדת החוץ והביטחון, עם הפרוטוקולים שלה.
זאב אלקין: כן, בבקשה.
נסים זאב: יאללה, חבר'ה.
נסים זאב: נו, צריכים לסיים את הישיבה.
סיון שומרון: לגבי הסיבה לבקשת הפטור – זה בעצם נוסף להצעת החוק של איסור הוצאת כספי מסתנן, אבל יש פה תיקון שהוא כן משמעותי, ולכן הוחלט לעשות את זה בהצעת חוק ולאחד את - - -
זאב אלקין: ולחבר את זה להצעת חוק שקיימת כבר בוועדת הפנים ומחכה לדיון, ולכן אתם מבקשים להביא את זה היום.
זאב אלקין: מי מייצג את האוצר?
זאב אלקין: את שני החוקים, נכון?
ליאת גרבר: כן, 1 ו-3.
ליאת גרבר: לגבי ההצעה הראשונה – ההצעה מציעה לערוך מספר שינויים בדיני המס ובביטוח הלאומי.
ליאת גרבר: אני יכולה לפרט.
זאב אלקין: השאלה היא למה אתם מבקשים את הפטור.
ליאת גרבר: ההצעה נדרשה לאור המחסור בהכנסות המדינה ממסים בשנת 2012 והמחזור הצפוי בשנת 2013, לשם שמירה על יציבות הכלכלה הישראלית ולשם דירוג האשראי של מדינת ישראל.
ליאת גרבר: יש חשיבות שהיא תעבור בהקדם האפשרי.
ליאת גרבר: כמובן שהיא צריכה להיות לפני סוף שנת המס על-מנת שניתן יהיה לתפעל אותה.
ליאת גרבר: לגבי הצעת חוק לעידוד השקעות הון - - -
זאב אלקין: ומה שקוראים: הרווחים הכלואים, בשפת העם.
ליאת גרבר: זה מאותה סיבה – ההצעה נועדה להגדיל את הכנסות המדינה, ומאחר שהממשלה כבר החליטה שהדבר הזה ייעשה, החברות בעצם נמצאות בחוסר ודאות.
ליאת גרבר: יש חשיבות ליצור לחברות ודאות לגבי העניין הזה, ומאחר שאנחנו רוצים להחיל את זה עוד בשנת 2012, אז כמובן שיש סיבה לעשות את זה.
זאב אלקין: ולמעשה, אם אני מבין נכון, אישור של כל הצעדים האלה, גם 1 וגם 3 – הדחיפות נובעת גם בגלל שאלת דירוג האשראי של מדינת ישראל והצורך של הממשלה להפגין יציבות.
זאב אלקין: ולכן גם הרצון להעביר את זה בכנסת מהר, ולא להסתפק רק בהחלטה בממשלה.
דוד רותם: תסביר לי את המשפט שאמרת.
זאב אלקין: אני הבהרתי.
זאב אלקין: אם יש לך שאלה, תשאל.
זאב אלקין: אתה יכול לחזור על אותה שאלה, תקבל אותה תשובה.
דוד רותם: אני לא הבנתי מה שאלת.
ליאת גרבר: לא, אני אמרתי את זה אבל אתם כנראה פספסתם.
ליאת גרבר: אמרתי שלצורך דירוג האשראי - - -
רוברט אילטוב: למה הוא חוזר?
זאב אלקין: אני תופס לאט, רוברט.
זאב אלקין: אתה מכיר אותי כבר הרבה שנים.
זאב אלקין: אני מנסה להבין אם הבנתי נכון.
ליאת גרבר: כן, נכון מאוד.
רוברט אילטוב: מה שכן, אתה תופס יותר מהר ממני.
זאב אלקין: זה רק בלגנוב כלים מהלוח, רק בזה.
אבי כהן: אבי כהן, משרד ראש הממשלה, באתי להסביר את הדחיפות.
אבי כהן: אתמול נחתמו הסכמי הרפורמה, בשעה טובה, עם רשות השידור, אחרי שנים של דיונים - - -
ציון פיניאן: אה, נחתמו?
ציון פיניאן: מזל טוב, מברוק.
אברהם מיכאלי: אז למה אין שידורים ברדיו?
אבי כהן: את זה אתה יכול לשאול אחר-כך את המנכ"ל.
ציון פיניאן: זה הוועד.
רוברט אילטוב: יש שידורים.
אורי אורבך: הממשלה שואלת למה יש שידורים, בדרך-כלל.
אברהם מיכאלי: תלוי מאיזו תחנה אתה משדר, אתה אומר.
אבי כהן: לכללי הרפורמה יש תנאי מתלה, ואחד מהתנאים המתלים שלו, שהוא הדחוף ביותר, זה העברת פקודת התעבורה, תיקון אגרת הרדיו.
אבי כהן: זה מהווה את אחת הרגליים הפיננסיות של כל הרפורמה.
אבי כהן: מצד אחד, בחתימתה אתמול, הרשות כבר חייבת כלפי העובדים, כלפי טכנולוגיות, להתחיל להוציא כספים.
אבי כהן: מצד שני, היא לא יכולה לקבל כסף עד שאין לה את התיקון הזה.
אבי כהן: ולכן הדחיפות.
זאב אלקין: האם אני מבין נכון, שהתיקון הזה מאפשר למעשה לממשלה לעמוד בהתחייבות של הורדה הדרגתית של האגרה?
זאב אלקין: שזה בא למלא את החוסר מההורדה ההדרגתית של 5% מאגרת רשות השידור.
אבי כהן: זו נקודה נוספת.
אבי כהן: הפחתת האגרה בטלוויזיה תימשך.
ישראל אייכלר: למה אתה קורא לזה הורדה?
ישראל אייכלר: זו הוספה על הרדיו.
אבי כהן: לא, זו הורדה.
זאב אלקין: הממשלה מוסמכת, לפי החוק הקיים שהעברנו, להוריד, נדמה לי, כל שנה 5% באגרת רשות השידור.
אבי כהן: בטלוויזיה.
זאב אלקין: בטלוויזיה.
זאב אלקין: היא יכולה גם לא לעשות את זה.
זאב אלקין: היא לא רצתה לוותר על ההעלאה, ולכן היא הציעה כאן מקור חלופי כדי שהיא תוכל להוריד את האגרה לכולם.
ישראל אייכלר: מי זה המקור?
זאב אלקין: הרדיו.
אבי כהן: בסך הכול נשלם פחות.
אבי כהן: בסך הכול זה יורד בכ-20 שקלים, וזה עולה חזרה ב-9.
אבי כהן: זאת אומרת, האזרח בסוף משלם פחות.
אבי כהן: הרדיו עולה פחות ממה שהטלוויזיה.
זאב אלקין: המוצר בא ביחד – זה רשות השידור.
זאב אלקין: הצעת החוק הזאת מאפשרת לממשלה להחליט – והיא לא חייבת להחליט את זה, החוק רק מסמיך אותה ונותן לה את האפשרות – לעשות את ההורדה השנתית של 5%.
זאב אלקין: זה חוסך לך, כמה אמרת, כ-20 שקלים השנה.
ישראל אייכלר: אבל מי שאין לו טלוויזיה משלם את האגרה של מי - - -
זאב אלקין: הוא משלם את האגרה בכל מקרה.
ישראל אייכלר: אז הוא מוסיף כרגע.
דוד רותם: אנחנו, החרדים, אין לנו טלוויזיה, ולכן אתה מעלה לנו - - -
זאב אלקין: לא, הוא מוריד 20 שקל, ואם יש לו רכב, מוסיף 9.
דוד רותם: אין לנו טלוויזיה.
דוד רותם: אנחנו, החרדים, אסור לנו שתהיה לנו טלוויזיה.
זאב אלקין: זה ברור, אבל עדיין משלמים.
דוד רותם: מה פתאום משלמים?
נסים זאב: אנחנו משלמים כדי שאתה תראה טלוויזיה, מה אתה רוצה?
דוד רותם: אתה משלם כי יש לך טלוויזיה.
ציון פיניאן: אני משלם כדי שיהיה לך רדיו.
אורי אורבך: הם מסבסדים אותנו בסוף.
דוד רותם: אה, זה טוב.
דוד רותם: בוא נרד חזרה לחוץ וביטחון.
זאב אלקין: זו כותרת.
זאב אלקין: אוקיי, הבנתי.
זאב אלקין: ומכאן הדחיפות, כי הממשלה צריכה להחליט מה היא עושה עם 5%.
דוד רותם: לא קיבלתי תשובה לשאלה שלי לגבי איסור הלבנת הון, עבירת מקור, הוראת שעה.
סיון שומרון: סליחה, השאלה היתה למה זה בהצעת חוק ולא בצו?
סיון שומרון: ממה שאני יודעת, התיקון הוא מספיק משמעותי בשביל לעשות את זה בהצעת חוק.
דוד רותם: לפי 220, זה צו של שר המשפטים ושר האוצר, באישור ועדת החוקה.
ליאת גרבר: זה לגבי עבירות נוספות - - -
דוד רותם: זה לגבי עבירות נוספות, וזו עבירה נוספת.
דוד רותם: אלא מה זה?
דוד רותם: זה עבירה קיימת?